title: 97/579/EC: Commission Decision of 23 July 1997 setting up Scientific Committees in the field of consumer health and food safety (Text with EEA relevance)

text:
Avis juridique important

|

31997D0579

Official Journal L 237 , 28/08/1997 P. 0018 - 0023

ROZHODNUTIE KOMISIEz 23. júla 1997,ktorým sa ustanovujú vedecké výbory pre oblasti zdravia spotrebiteľov a bezpečnosti potravín(Text s významom pre EHP)(97/579/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,keďže dôkladné vedecké poradenstvo je nevyhnutným základom pre pravidlá spoločenstva o zdraví spotrebiteľov, do ktorého spadajú záležitosti týkajúce sa zdravia spotrebiteľov v najužšom zmysle slova, ale aj záležitosti zdravia a starostlivosti o zvieratá, zdravia rastlín a zdravého životného prostredia;keďže v záujme spotrebiteľov a priemyslu musia byť základom vedeckého poradenstva o záležitostiach, ktoré sa týkajú zdravia spotrebiteľov, zásady vynikajúcej kvality, nezávislosti a prehľadnosti;keďže okrem prípadov, v ktorých je poradenstvo vedeckých výborov povinné, s týmito výbormi sa možno radiť aj o záležitostiach, ktoré sú významné najmä pre zdravie spotrebiteľov a bezpečnosť potravín;keďže hoci mnoho problémov, ktoré si vyžadujú vedecký posudok, spadá do oblasti pôsobnosti jedného z vedeckých výborov, je zrejmé, že niektoré problémy môžu spadať do pôsobnosti viacerých výborov;keďže na posilnenie súdržnosti týchto výborov a zároveň aby sa predišlo určitému prekrytiu je primerané predefinovať činnosti niektorých výborov;keďže Komisia s cieľom koordinácie práce vedeckých výborov ustanovila rozhodnutím 97/404/ES[1] Koordinačný vedecký výbor;keďže Komisia musí dostávať dôkladné a včasné vedecké poradenstvo;keďže niekoľko smerníc Rady a množstvo nariadení Rady ustanovuje povinné poradenstvo s ďalšími súčasnými vedeckými výbormi; keďže Komisia zamýšľa dať Rade primerané návrhy na prispôsobenie existujúcich právnych predpisov tomuto rozhodnutiu,ROZHODLA TAKTO:Článok 11. V rámci Komisie sa týmto ustanovujú tieto vedecké výbory:- Vedecký výbor pre potraviny,- Vedecký výbor pre výživu zvierat,- Vedecký výbor pre zdravie zvierat a ochranu zvierat,- Vedecký výbor pre veterinárne opatrenia, ktoré sa týkajú zdravia občanov,- Vedecký výbor pre rastliny,- Vedecký výbor pre kozmetické výrobky a nepotravinárske výrobky určené pre spotrebiteľov,- Vedecký výbor pre liečivé výrobky a zdravotnícke zariadenia,- Vedecký výbor pre toxicitu, ekotoxicitu a životné prostredie.2. Polia pôsobnosti vedeckých výborov sú stanovené v prílohe.3. Vedecký výbor pre zdravie zvierat a starostlivosť o zvieratá sa skladá z podvýboru pre zdravie zvierat a podvýboru pre starostlivosť o zvieratá.Článok 21. Vedecké výbory budú konzultované v prípadoch stanovených právnymi predpismi spoločenstva. Komisia sa s nimi môže radiť aj v iných otázkach, ktoré sú významné najmä pre zdravie spotrebiteľov a bezpečnosť potravín.2. Ak je vznesená otázka spoločná pre viacero vedeckých výborov spomínaných v článku 1, po určení týchto výborov Koordinačným vedeckým výborom môžu tieto výbory ustanoviť spoločnú pracovnú skupinu na prípravu svojich jednotlivých posudkov. Vytvorenie takejto skupiny je povinné, ak o to požiada Koordinačný vedecký výbor.3. Vedecké výbory na požiadanie Komisie poskytnú vedecké poradenstvo, ktoré sa týka zdravia spotrebiteľov a bezpečnosti potravín. Vedecké výbory najmä:a) kriticky skúmajú hodnotenia rizikovosti vykonané vedcami organizácií členských štátov;b) vyvíjajú nové postupy hodnotenia rizikovosti v oblastiach ako napríklad choroby prenášané potravou a prenášateľnosť chorôb zvierat na ľudí;c) navrhujú vedecké posudky, ktoré umožňujú Komisii vyhodnocovať vedecký základ odporúčaní, noriem a smerníc pripravených na medzinárodných fórach;d) vyhodnocujú vedecké zásady, na ktorých sú založené zdravotné normy spoločenstva, pričom zohľadnia techniky hodnotenia rizikovosti vyvinuté príslušnými medzinárodnými organizáciami.4. Vedecké výbory môžu na základe trendov v existujúcich vedeckých údajoch upozorniť Komisiu na akýkoľvek špecifický alebo vynárajúci sa problém, ktorý spadá do ich oblasti pôsobnosti a týka sa zdravia spotrebiteľov a bezpečnosti potravín.5. Komisia môže požadovať prijatie posudku do špecifikovaného termínu.Článok 31. Každý vedecký výbor sa skladá maximálne z 19 členov. Počet členov každého výboru určí Komisia podľa potreby príslušných odborných znalostí.2. Členovia každého vedeckého výboru budú vedeckými odborníkmi v jednom alebo viacerých oblastiach pôsobnosti príslušného výboru a spolu budú upravovať čo najširšiu škálu vedeckých disciplín.3. Členovia vedeckých výborov budú vymenovaní Komisiou po tom, čo bude v Úradnom vestníku Európskych spoločenstiev uverejnená správa, ktorá vyzýva na vyjadrenie záujmu, spolu s kritériami výberu a popisom výberového konania. Výberové konanie prehľadným spôsobom určí najvhodnejších uchádzačov na vymenovanie do výborov. Z takéhoto zoznamu kandidátov Komisia vymenuje členov každého vedeckého výboru, pričom žiaden uchádzač nesmie byť členom viac než jedného vedeckého výboru. Mená členov každého vedeckého výboru sa uverejňujú v Úradnom vestníku Európskych spoločenstiev.Článok 4Vedecké výbory a podvýbory Vedeckého výboru pre zdravie zvierat a starostlivosť o zvieratá (ďalej "podvýbory") zvolia spomedzi svojich členov predsedu a dvoch podpredsedov. Voľba sa vykoná jednoduchou väčšinou členov, ktorí tvoria príslušný výbor alebo podvýbor.Článok 51. Členovia sa vymenúvajú do vedeckých výborov na funkčné obdobie troch rokov a nemôžu zostať vo funkcii viac ako dve po sebe idúce funkčné obdobia. Vo funkcii zostávajú, pokiaľ nebudú nahradení, alebo pokiaľ sa neobnoví ich vymenovanie.2. V prípade, že člen vedeckého výboru nemôže vykonávať svoje povinnosti, alebo v prípade jeho dobrovoľného odstúpenia, Komisia na zostávajúce funkčné obdobie nominuje primeraného náhradníka vybraného zo zoznamu najvhodnejších kandidátov podľa článku 3 ods. 3.3. Členovia vedeckých výborov a externí odborníci dostanú okrem náhrady cestovných a stravných výdajov odmenu za služby, ktoré poskytujú Komisii, v súlade s pravidlami stanovenými Komisiou.Článok 61. Členovia vedeckých výborov konajú v rámci svojej pôsobnosti v týchto výboroch nezávisle od vonkajších vplyvoch.2. Členovia vedeckých výborov informujú každoročne Komisiu o akýchkoľvek záujmoch, ktoré by mohli byť vnímané ako ovplyvňujúce ich nezávislosť.3. Členovia vedeckých výborov a externí odborníci nahlásia na každej schôdzi akékoľvek špecifické záujmy, ktoré by mohli byť vnímané ako ovplyvňujúce ich nezávislosť.Článok 71. Po dohode s Komisiou môžu vedecké výbory a podvýbory pozvať s cieľom spolupráce špecializovaných externých odborníkov.2. Vedecké výbory a podvýbory môžu vytvoriť špecifické pracovné skupiny s jasne definovanými úlohami. Každej pracovnej skupine predsedá člen vedeckého výboru alebo podvýboru. Tieto skupiny môžu zahŕňať externých odborníkov.3. Pracovné skupiny podliehajú vedeckému výboru alebo podvýboru, ku ktorému patria.Článok 81. Vedecké výbory v spolupráci s Koordinačným vedeckým výborom prijmú harmonizovaný rokovací poriadok. Tento rokovací poriadok zabezpečí, aby vedecké výbory vykonávali svoje úlohy čo najlepšie v súlade so zásadami vynikajúcej kvality, nezávislosti a prehľadnosti, pričom zohľadnia legitímne žiadosti o udržanie obchodného tajomstva. Rokovací poriadok sa uverejní.2. Pre každý vedecký výbor musí poriadok špecificky stanovovať postupy, ktoré sa týkajú:a) vymenovávania spravodajcov s cieľom zhromažďovania informácií a dokumentácie a s cieľom prípravy návrhov posudkov vedeckých výborov;b) overenia, či sú spravodajcovia v stave vykonávať svoje úlohy čo najnezávislejšie, bez vonkajších vplyvov;c) čo najrýchlejšieho poskytovania posudkov, v každom prípade do termínu stanoveného v súlade s článkom 2 ods. 5;d) zaistenia úzkej spolupráce s ostatnými vedeckými výbormi a Koordinačným vedeckým výborom.3. Vedecké výbory prijímajú ich posudky väčšinou členov príslušného výboru.4. Podvýbory prijímajú návrhy posudkov väčšinou členov príslušného podvýboru. Tieto návrhy sa následne predložia Vedeckému výboru pre zdravie zvierat a starostlivosť o zvieratá s cieľom definitívneho prijatia.Článok 91. Vedecké výbory, podvýbory a pracovné skupiny sa schádzajú na žiadosť Komisie.2. Komisia poskytne vedeckým výborom, podvýborom a pracovným skupinám sekretariát.Článok 10Agendy, protokol a posudky vedeckých výborov sa uverejňujú bez zbytočného odkladu a vzhľadom na potrebu rešpektovať obchodné tajomstvo. Menšinové posudky sa do uvedeného vždy začlenia a budú priradené ku konkrétnym členom iba na ich žiadosť.Článok 11Bez toho, aby bol dotknutý článok 214 zmluvy, členovia nesmú vyzradiť informácie získané ako výsledok práce vo vedeckých výboroch, podvýboroch a pracovných skupinách, ak im bude oznámené, že tieto informácie podliehajú žiadosti o utajenie.Článok 121. Vedecké výbory ustanovené týmto rozhodnutím nahrádzajú existujúce vedecké výbory takto:a) Vedecký výbor pre potraviny nahrádza Vedecký výbor pre potraviny ustanovený rozhodnutím Komisie 95/273/ES[2];b) Vedecký výbor pre výživu zvierat nahrádza Vedecký výbor pre výživu zvierat ustanovený rozhodnutím Komisie 76/791/EHS,[3] zmeneným a doplneným rozhodnutím 86/105/EHS[4];c) Vedecký výbor pre zdravie zvierat a ochranu zvierat nahrádza sekciu zdravia zvierat a sekciu ochrany zvierat Vedeckého veterinárneho výboru ustanoveného rozhodnutím Komisie 81/651/EHS[5], naposledy zmeneným a doplneným aktom o pristúpení Rakúska, Fínska a Švédska;d) Vedecký výbor pre veterinárne opatrenia, ktoré sa týkajúce zdravia občanov, nahrádza sekciu veterinárnych opatrení, ktoré sa týkajú zdravia občanov, Vedeckého veterinárneho výboru ustanoveného rozhodnutím 81/651/EHS;e) Vedecký výbor pre rastliny nahrádza Vedecký výbor pre pesticídy ustanovený rozhodnutím Komisie 78/436/EHS[6], zmeneným a doplneným rozhodnutím 96/105/EHS;f) Vedecký výbor pre kozmetické výrobky a nepotravinárske výrobky určené pre spotrebiteľov nahrádza Vedecký výbor pre kozmetiku ustanovený rozhodnutím Komisie 78/45/EHS,[7] naposledy zmeneným a doplneným rozhodnutím 94/954/ES[8];g) Vedecký výbor pre toxicitu, ekotoxicitu a životné prostredie nahrádza Vedecký poradný výbor pre skúmanie toxicity a ekotoxicity chemických zlúčenín ustanovený rozhodnutím Komisie 78/618/EHS[9], naposledy zmeneným a doplneným Aktom o pristúpení Rakúska, Fínska a Švédska.2. Rozhodnutia 76/791/EHS, 78/45/EHS, 78/436/EHS, 78/618/EHS, 81/651/EHS a 95/273/ES sa rušia.Výbory ustanovené týmito rozhodnutiami však vykonávajú svoju funkciu naďalej, pokiaľ sa funkcie neujmú vedecké výbory ustanovené týmto rozhodnutím.Odkazy na zrušené rozhodnutia platia pre toto rozhodnutie; odkazy na výbory a sekcie ustanovené zrušenými rozhodnutiami platia pre príslušné výbory ustanovené týmto rozhodnutím.V Bruseli 23. júla 1997Za KomisiuEMMA BONINOčlenka KomisiePRÍLOHAVedecký výbor pre potravinyPôsobnosťVedecké a technické otázky o zdraví spotrebiteľov a bezpečnosti potravín, súvisiace s konzumáciou potravinových výrobkov, a najmä otázky o toxikológii a hygiene v rámci celého reťazca výroby potravín, výživy, uplatňovania technologických postupov, ako aj otázky o materiáloch, s ktorými potraviny prichádzajú do styku, ako napríklad obaly.Vedecký výbor pre výživu zvieratPôsobnosťVedecké a technické otázky o výžive zvierat, jej vplyve na zdravie zvierat, kvalite a nezávadnosti výrobkov živočíšneho pôvodu a otázky o technológiách používaných vo výžive zvierat.Vedecký výbor pre zdravie zvierat a ochranu zvieratPodvýbor pre zdravie zvieratPôsobnosťVedecké a technické otázky o všetkých aspektoch zdravia zvierat, ich hygieny, chorôb zvierat a ich liečby vrátane otázok o zoonózach nepotravinového pôvodu a zootechnike.Podvýbor pre ochranu zvieratPôsobnosťVedecké a technické otázky o ochrane zvierat najmä vzhľadom na ich chov, správu stád, prepravu, porážku a pokusy s nimi.Vedecký výbor pre veterinárne opatrenia, ktoré sa týkajú zdravia občanovPôsobnosťVedecké a technické otázky o zdraví spotrebiteľov a bezpečnosti potravín súvisiace so zoonotickými, toxikologickými, veterinárnymi a najmä hygienickými opatreniami uplatniteľnými pre výrobu, spracovanie a zásobovanie potravinami živočíšneho pôvodu.Vedecký výbor pre rastlinyPôsobnosťVedecké a technické otázky o rastlinách určených na konzumáciu ľuďmi alebo zvieratami, výrobe alebo spracovaní nepotravinárskych výrobkov vzhľadom na vlastnosti schopné ovplyvňovať zdravie ľudí alebo zvierat a životné prostredie vrátane používania pesticídov.Vedecký výbor pre kozmetické výrobky a nepotravinárske výrobky určené pre spotrebiteľovPôsobnosťVedecké a technické otázky o zdraví spotrebiteľov vzhľadom na kozmetické výrobky a nepotravinárske výrobky určené pre spotrebiteľov, najmä látky používané počas prípravy týchto výrobkov, zloženie týchto výrobkov, ich použitie, ako aj druh ich obalu.Vedecký výbor pre liečivé výrobky a zdravotnícke zariadeniaPôsobnosťVedecké a technické otázky o právnych predpisoch spoločenstva, ktoré sa vzťahujú na liečivá na humánne a veterinárne použitie bez toho, aby boli v kontexte hodnotenia liečiv dotknuté špecifické právomoci udelené Výboru pre registrované liečivé výrobky a Výboru pre veterinárne liečivé výrobky[10].Vedecký výbor pre toxicitu, ekotoxicitu a životné prostrediePôsobnosťVedecké a technické otázky o skúmaní toxicity a ekotoxicity chemických, biochemických a biologických zlúčenín, ktoré môžu mať škodlivé následky pre ľudské zdravie a životné prostredie.[1] Ú. v. ES L 169, 27.6.1997, s. 85.[2] Ú. v. ES L 167, 18.7.1995, s. 22.[3] Ú. v. ES L 279, 9.10.1976, s. 35.[4] Ú. v. ES L 93, 8.4.1986, s. 14.[5] Ú. v. ES L 233, 19.8.1981, s. 32.[6] Ú. v. ES L 124, 12.5.1978, s. 16.[7] Ú. v. ES L 13, 17.1.1978, s. 24.[8] Ú. v. ES L 371, 31.12.1994, s. 15.[9] Ú. v. ES L 198, 22.7.1978, s. 17.[10] Kom Komisie ustanovené v Európskej agentúre pre hodnotenie liečivých výrobkov.


title: Rozhodnutie Komisie (EÚ) 2017/1216 z 23. júna 2017, ktorým sa stanovujú kritériá udeľovania environmentálnej značky EÚ detergentom určeným do umývačiek riadu [oznámené pod číslom C(2017) 4240] (Text s významom pre EHP )

text:
                  12.7.2017

                  SK

                  Úradný vestník Európskej únie

                  L 180/31

            ROZHODNUTIE KOMISIE (EÚ) 2017/1216
      z 23. júna 2017,
      ktorým sa stanovujú kritériá udeľovania environmentálnej značky EÚ detergentom určeným do umývačiek riadu

            [oznámené pod číslom C(2017) 4240]

      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (1), a najmä na jeho článok 8 ods. 2,
      po porade s Výborom Európskej únie pre environmentálne označovanie,
      keďže:

                  (1)

                  Podľa nariadenia (ES) č. 66/2010 sa environmentálna značka EÚ môže udeliť produktom, ktoré majú menší vplyv na životné prostredie počas celého svojho životného cyklu.

                  (2)

                  V nariadení (ES) č. 66/2010 sa stanovuje, že pre každú skupinu produktov sa stanovia špecifické kritériá udeľovania environmentálnej značky EÚ.

                  (3)

                  Rozhodnutím Komisie 2011/263/EÚ (2) sa stanovili ekologické kritériá a s nimi súvisiace požiadavky na posudzovanie a overovanie detergentov určených do umývačiek riadu, ktoré sú platné do 31. decembra 2016.

                  (4)

                  S cieľom zohľadniť nedávny vývoj na trhu a inovácie posledných rokov je vhodné stanoviť revidovaný súbor ekologických kritérií pre túto skupinu produktov.

                  (5)

                  Revidované kritériá, ako aj súvisiace požiadavky na posudzovanie a overovanie by mali byť platné šesť rokov odo dňa oznámenia tohto rozhodnutia, pričom sa zohľadňuje inovačný cyklus tejto skupiny produktov. Tieto kritériá sú zamerané na podporu produktov, ktoré majú menší vplyv na vodné ekosystémy, obsahujú obmedzené množstvo nebezpečných látok, sú účinné a minimalizujú produkciu odpadu znižovaním množstva obalov.

                  (6)

                  Z dôvodu právnej istoty by sa rozhodnutie 2011/263/EÚ malo zrušiť.

                  (7)

                  Výrobcom, ktorých produktom sa udelila environmentálna značka EÚ pre detergenty určené do umývačiek riadu podľa kritérií stanovených v rozhodnutí 2011/263/EÚ, by sa malo poskytnúť prechodné obdobie, aby mali dostatok času na prispôsobenie svojich produktov tak, aby spĺňali revidované kritériá a požiadavky.

                  (8)

                  Opatrenia stanovené v tomto rozhodnutí sú v súlade so stanoviskom výboru zriadeného podľa článku 16 nariadenia (ES) č. 66/2010,

            PRIJALA TOTO ROZHODNUTIE:
      Článok 1
      Do skupiny produktov „detergenty určené do umývačiek riadu“ patrí akýkoľvek detergent do umývačiek riadu alebo oplachovací prostriedok, ktorý patrí do rozsahu pôsobnosti nariadenia Európskeho parlamentu a Rady (ES) č. 648/2004 (3), predávaný a navrhnutý na použitie výlučne v umývačkách riadu pre domácnosti a v automatických umývačkách riadu na profesionálne použitie, ktorých veľkosť a použitie sú rovnaké ako veľkosť a použitie umývačiek riadu pre domácnosti.
      Článok 2
      Na účely tohto rozhodnutia sa uplatňuje toto vymedzenie pojmov:

                  1.

                  „Vstupné látky“ sú zámerne pridané látky, vedľajšie produkty a nečistoty zo surovín v zložení finálneho produktu (vrátane fólie rozpustnej vo vode, ak je použitá)

                  2.

                  „Primárny obal“ je:

                              a)

                              v prípade jednotlivých dávok v obale, ktorý sa má pred použitím odstrániť, obal jednotlivej dávky a obal, ktorý predstavuje najmenšiu predajnú jednotku určenú na distribúciu konečnému používateľovi alebo spotrebiteľovi na mieste nákupu vrátane označenia, ak je k dispozícii;

                              b)

                              v prípade všetkých ostatných typov produktov obal, ktorý predstavuje najmenšiu predajnú jednotku určenú na distribúciu konečnému používateľovi alebo spotrebiteľovi na mieste nákupu vrátane označenia, ak je k dispozícii.

                  3.

                  „Mikroplast“ sú častice nerozpustného makromolekulového plastu menšie ako 5 mm, ktoré boli získané niektorým z týchto procesov:

                              a)

                              procesom polymerizácie, ako napríklad polyadíciou alebo polykondenzáciou, alebo iným podobným procesom s použitím monomérov alebo iných východiskových látok;

                              b)

                              chemickou úpravou prírodných alebo syntetických makromolekúl;

                              c)

                              mikrobiálnou fermentáciou.

                  4.

                  „Nanomateriál“ je prírodný, vedľajší alebo priemyselne vyrábaný materiál obsahujúci častice v neviazanom stave alebo ako agregát či aglomerát, v prípade ktorého sa najmenej 50 % častíc v zložení materiálu podľa veľkosti a počtu častíc nachádza vo veľkostnom rozsahu od 1 nm do 100 nm (4).

            Článok 3
      Environmentálna značka EÚ podľa nariadenia (ES) č. 66/2010 sa môže udeliť len detergentom do umývačiek riadu a oplachovacím prostriedkom, ktoré patria do skupiny produktov „detergenty určené do umývačiek riadu“ podľa vymedzenia v článku 1 tohto rozhodnutia a spĺňajú kritériá, ako aj súvisiace požiadavky na posudzovanie a overovanie stanovené v prílohe.
      Článok 4
      Kritériá pre skupinu produktov „detergenty určené do umývačiek riadu“ a súvisiace požiadavky na posudzovanie a overovanie platia šesť rokov odo dňa oznámenia tohto rozhodnutia.
      Článok 5
      Na administratívne účely sa skupine produktov „detergenty určené do umývačiek riadu“ prideľuje číselný kód „015“.
      Článok 6
      Rozhodnutie 2011/263/EÚ sa zrušuje.
      Článok 7
      1.   Odchylne od článku 6 sa žiadosti o udelenie environmentálnej značky EÚ produktom patriacim do skupiny produktov „detergenty určené do umývačiek riadu“ predložené pred dátumom oznámenia tohto rozhodnutia posudzujú v súlade s podmienkami stanovenými v rozhodnutí 2011/263/EÚ.
      2.   Žiadosti o udelenie environmentálnej značky EÚ produktom patriacim do skupiny produktov „detergenty určené do umývačiek riadu“ predložené v priebehu dvoch mesiacov odo dňa oznámenia tohto rozhodnutia môžu byť založené na kritériách stanovených v rozhodnutí 2011/263/EÚ, alebo na základe kritérií stanovených v tomto rozhodnutí.
      Takéto žiadosti sa hodnotia v súlade s kritériami, z ktorých vychádzajú.
      3.   Licencie na environmentálnu značku EÚ udelené v súlade s kritériami stanovenými v rozhodnutí 2011/263/EÚ sa môžu používať 12 mesiacov odo dňa oznámenia tohto rozhodnutia.
      Článok 8
      Toto rozhodnutie je určené členským štátom.

         V Bruseli 23. júna 2017

               Za Komisiu

            Karmenu VELLA

               člen Komisie

         (1)  Ú. v. EÚ L 27, 30.1.2010, s. 1.

         (2)  Rozhodnutie Komisie 2011/263/EÚ z 28. apríla 2011 o ustanovení ekologických kritérií na udeľovanie environmentálnej značky EÚ detergentom určeným do umývačiek riadu (Ú. v. EÚ L 111, 30.4.2011, s. 22).

         (3)  Nariadenie Európskeho parlamentu a Rady (ES) č. 648/2004 z 31. marca 2004 o detergentoch (Ú. v. EÚ L 104, 8.4.2004, s. 1).

         (4)  Odporúčanie Komisie 2011/696/EÚ z 18. októbra 2011 o vymedzení pojmu nanomateriál (Ú. v. EÚ L 275, 20.10.2011, s. 38).

         PRÍLOHA

            RÁMEC

            KRITÉRIÁ UDEĽOVANIA ENVIRONMENTÁLNEJ ZNAČKY EÚ

            Kritériá udeľovania environmentálnej značky EÚ detergentom určeným do umývačiek riadu

         KRITÉRIÁ

                     1.

                     Požiadavky vzťahujúce sa na dávkovanie

                     2.

                     Toxicita pre vodné organizmy

                     3.

                     Biologická odbúrateľnosť

                     4.

                     Udržateľné získavanie zdrojov palmového oleja, oleja z palmových jadier a ich derivátov

                     5.

                     Látky, ktorých použitie je vylúčené a obmedzené

                     6.

                     Obal

                     7.

                     Funkčná spôsobilosť

                     8.

                     Informácie pre používateľa

                     9.

                     Informácie uvedené na environmentálnej značke EÚ

               POSUDZOVANIE A OVEROVANIE
         a)   Požiadavky

         Osobitné požiadavky na posudzovanie a overovanie sa uvádzajú v rámci každého kritéria.
         Ak sa od žiadateľa vyžaduje, aby príslušným orgánom predložil vyhlásenia, dokumentáciu, analýzy, protokoly o skúškach alebo iný dôkaz potvrdzujúci splnenie kritérií, tieto dokumenty môžu podľa potreby pochádzať od žiadateľa a/alebo jeho dodávateľa(-ov).
         Príslušné orgány prednostne uznajú osvedčenia, ktoré vydávajú orgány akreditované podľa príslušnej harmonizovanej normy pre skúšobné a kalibračné laboratóriá, a overenia, ktoré vykonali orgány akreditované v súlade s príslušnou harmonizovanou normou pre orgány vykonávajúce certifikáciu výrobkov, procesov a služieb. Akreditácia sa musí vykonať v súlade s nariadením Európskeho parlamentu a Rady (ES) č. 765/2008 (1).
         V prípade potreby sa môžu použiť iné metódy skúšania než metódy uvedené pre každé kritérium, ak príslušný orgán posudzujúci žiadosť uzná ich rovnocennosť.
         V prípade potreby si môžu príslušné orgány vyžiadať podpornú dokumentáciu a môžu vykonať nezávislé overenie alebo návštevu na mieste.
         Podmienkou je, aby produkt spĺňal všetky príslušné právne požiadavky krajiny alebo krajín, kde sa plánuje jeho uvedenie na trh. Žiadateľ poskytne vyhlásenie o zhode produktu s touto požiadavkou.
         Databáza zložiek detergentov (zoznam DID), ktorá je k dispozícii na webovom sídle environmentálnej značky EÚ, obsahuje najčastejšie používané vstupné látky v zloženiach detergentov a kozmetických výrobkov. Používa sa na odvodenie údajov na výpočty kritického objemu zriedenia (CDV) a na posúdenie biologickej odbúrateľnosti vstupných látok. V prípade látok, ktoré sa nenachádzajú na zozname DID, sa poskytuje usmernenie, ako sa majú príslušné údaje vypočítať alebo extrapolovať.
         Príslušnému orgánu sa musí poskytnúť zoznam všetkých vstupných látok, v ktorom sa uvedie ich obchodný názov (ak existuje), chemický názov, číslo CAS, číslo DID, vstupné množstvo, funkcia a forma, v akej sú prítomné v zložení finálneho produktu (vrátane fólie rozpustnej vo vode, ak je použitá).
         Konzervačné látky, vonné látky a farbivá sa musia uvádzať bez ohľadu na ich koncentráciu. Ostatné vstupné látky sa uvádzajú, ak ich koncentrácia dosiahne alebo prekročí 0,010 hmotnostné %.
         Všetky vstupné látky, ktoré sa vyskytujú vo forme nanomateriálov, musia byť v zozname zrozumiteľne označené slovom „nano“ uvedeným v zátvorkách.
         Za každú vstupnú látku uvedenú v zozname sa musí predložiť karta bezpečnostných údajov (KBÚ) v súlade s nariadením Európskeho parlamentu a Rady (ES) č. 1907/2006 (2). V prípade, že KBÚ nie je k dispozícii samostatne za látku, ktorá je súčasťou určitej zmesi, žiadateľ predloží KBÚ príslušnej zmesi.
         b)   Prahové hodnoty meraní

         Všetky vstupné látky musia spĺňať ekologické kritéria tak, ako sa uvádza v Tabuľke 1.

            Tabuľka 1

            Prahové hodnoty vstupných látok detergentov do umývačiek riadu podľa jednotlivých kritérií (hmotnostné %)

                     Názov kritéria

                     Povrchovo aktívne látky

                     Konzervačné látky

                     Farbivá

                     Vonné látky

                     Iné (napr. enzýmy)

                     Toxicita pre vodné organizmy

                     ≥ 0,010

                     bez limitu (*1)

                     bez limitu (*1)

                     bez limitu (*1)

                     ≥ 0,010

                     Biologická odbúrateľnosť

                     Povrchovo aktívne látky

                     ≥ 0,010

                     N/A

                     N/A

                     N/A

                     N/A

                     Organické látky

                     ≥ 0,010

                     bez limitu (*1)

                     bez limitu (*1)

                     bez limitu (*1)

                     ≥ 0,010

                     Udržateľné získavanie zdrojov palmového oleja

                     ≥ 0,010

                     N/A

                     N/A

                     N/A

                     ≥ 0,010

                     Látky, ktorých použitie je vylúčené alebo obmedzené

                     Špecifikované látky, ktorých použitie je vylúčené alebo obmedzené

                     bez limitu (*1)

                     bez limitu (*1)

                     bez limitu (*1)

                     bez limitu (*1)

                     bez limitu (*1)

                     Nebezpečné látky

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHC

                     bez limitu (*1)

                     bez limitu (*1)

                     bez limitu (*1)

                     bez limitu (*1)

                     bez limitu (*1)

                     Vonné látky

                     N/A

                     N/A

                     N/A

                     bez limitu (*1)

                     N/A

                     Konzervačné látky

                     N/A

                     bez limitu (*1)

                     N/A

                     N/A

                     N/A

                     Farbivá

                     N/A

                     N/A

                     bez limitu (*1)

                     N/A

                     N/A

                     Enzýmy

                     N/A

                     N/A

                     N/A

                     N/A

                     bez limitu (*1)

               REFERENČNÁ DÁVKA
         Nasledujúca dávka sa má brať ako referenčná dávka pre výpočty slúžiace na zdokumentovanie zhody s kritériami udeľovania environmentálnej značky EÚ a skúšanie čistiacej schopnosti.

                     Detergent do umývačky riadu

                     Najvyššia dávka odporúčaná výrobcom na umytie bežne znečistenej jedálenskej súpravy pre 12 osôb pri štandardných podmienkach (umytie), ako sa stanovuje v norme 50242 (uvádza sa v g/umytie alebo ml/umytie)

                     Oplachovací prostriedok

                     3 ml/umytie

            Posudzovanie a overovanie: Žiadateľ poskytne etiketu produktu alebo hárok s pokynmi pre používateľa, ktorý obsahuje aj pokyny na dávkovanie.

            Kritérium 1 – Požiadavky vzťahujúce sa na dávkovanie

         Referenčná dávka nesmie presiahnuť tieto hodnoty:

                     Typ výrobku

                     Dávka
                     (g/umytie)

                     Jednoúčelové detergenty určené do umývačiek riadu

                     19,0

                     Viacúčelové detergenty určené do umývačiek riadu

                     21,0

               Táto požiadavka sa nevzťahuje na oplachovacie prostriedky.

            Posudzovanie a overovanie: Žiadateľ predloží obal produktu, na ktorom sú uvedené pokyny na dávkovanie, a dokumentáciu s informáciami o hustote (g/ml) tekutých a gélových výrobkov.

            Kritérium 2 – Toxicita pre vodné organizmy

         Kritický objem zriedenia (CDVchron.) produktu nesmie presahovať tieto hraničné hodnoty referenčnej dávky:

                     Typ výrobku

                     Hraničná hodnota CDV
                     (l/umytie)

                     Jednoúčelové detergenty určené do umývačiek riadu

                     22 500

                     Viacúčelové detergenty určené do umývačiek riadu

                     27 000

                     Oplachovací prostriedok

                     7 500

            Posudzovanie a overovanie: Žiadateľ poskytne výpočet CDVchron. produktu. Tabuľka na výpočet hodnoty CDVchron. je k dispozícii na webovom sídle environmentálnej značky EÚ.
         CDVchron. sa vypočíta pri všetkých vstupných látkach (i) v produkte pomocou tejto rovnice:

         kde:

                     dávka(i)

                     :

                     hmotnosť g) látky (i) v referenčnej dávke;

                     DF(i)

                     :

                     faktor odbúrateľnosti látky (i);

                     TFchron.(i)

                     :

                     faktor chronickej toxicity látky (i).

               Hodnoty DF(i) a TFchron.(i) sa uvedú podľa najaktuálnejšej verzie časti A zoznamu DID. Ak sa niektorá vstupná látka nenachádza v časti A, žiadateľ odhadne príslušné hodnoty podľa prístupu opísaného v časti B daného zoznamu, pričom priloží súvisiacu dokumentáciu.

            Kritérium 3 – Biologická odbúrateľnosť

         a)   Biologická odbúrateľnosť povrchovo aktívnych látok

         Všetky povrchovo aktívne látky musia byť ľahko odbúrateľné (aeróbne).
         Všetky povrchovo aktívne látky klasifikované ako nebezpečné pre vodné prostredie – akútna kategória 1 (H400), alebo chronická kategória 3 (H412) – musia byť podľa nariadenia Európskeho parlamentu a Rady (ES) č. 1272/2008 (3) navyše aj anaeróbne biologicky odbúrateľné.
         b)   Biologická odbúrateľnosť organických zlúčenín

         Obsah organických látok v produkte, ktoré sú aeróbne biologicky neodbúrateľné (nie sú ľahko biologicky odbúrateľné, aNBO) alebo ktoré sú anaeróbne biologicky neodbúrateľné (anNBO), nesmie presiahnuť tieto hraničné hodnoty pre referenčnú dávku:

                     Typ produktu

                     aNBO
                     (g/umytie)

                     anNBO
                     (g/umytie)

                     Detergenty určené do umývačiek riadu

                     1,00

                     3,00

                     Oplachovacie prostriedky

                     0,15

                     0,50

            Posudzovanie a overovanie: Žiadateľ poskytne dokumentáciu týkajúcu sa odbúrateľnosti povrchovo aktívnych látok, ako aj výpočet aNBO a anNBO pre daný produkt. Tabuľka na výpočet hodnôt aNBO a anNBO je k dispozícii na webovom sídle environmentálnej značky EÚ.
         Ako referencia pre informácie o odbúrateľnosti povrchovo aktívnych látok a hodnoty aNBO a anNBO pre organické zlúčeniny sa použije najaktuálnejší zoznam DID.
         V prípade vstupných látok, ktoré nie sú uvedené v časti A zoznamu DID, sa predložia zodpovedajúce informácie z literatúry alebo iných zdrojov, prípadne výsledky zodpovedajúcich skúšok, ktoré preukazujú, že dané látky sú aeróbne a anaeróbne biologicky odbúrateľné, ako sa uvádza v časti B príslušného zoznamu.
         Ak nie je k dispozícii dokumentácia s informáciami o odbúrateľnosti opísaná v predchádzajúcej časti textu, môže sa v prípade vstupnej látky inej než povrchovo aktívnej látky udeliť výnimka z uplatňovania požiadavky na anaeróbnu odbúrateľnosť, ak je splnená jedna z týchto troch možností:

                     1.

                     látka je ľahko odbúrateľná a má nízku adsorpciu (A < 25 %);

                     2.

                     látka je ľahko odbúrateľná a má vysokú desorpciu (D > 75 %);

                     3.

                     látka je ľahko odbúrateľná a nebioakumulatívna (4).

               Skúšky na adsorpciu/desorpciu sa musia vykonať v súlade s usmernením OECD č. 106.

            Kritérium 4 – Udržateľné získavanie zdrojov palmového oleja, oleja z palmových jadier a ich derivátov

         Vstupné látky použité v produktoch, ktoré sú odvodené z palmového oleja alebo oleja z palmových jadier, musia pochádzať z plantáží, ktoré spĺňajú požiadavky certifikačnej schémy pre udržateľnú výrobu, ktorá sa zakladá na organizáciách s mnohými zúčastnenými stranami a širokou členskou základňou vrátane mimovládnych organizácií priemyslu a štátnej správy a ktorá sa zaoberá environmentálnymi vplyvmi na pôdu, biologickú diverzitu, zásoby organického uhlíka a ochranou prírodných zdrojov.

            Posudzovanie a overovanie: Žiadateľ predloží dôkaz vo forme certifikátov tretích strán a spotrebiteľského reťazca o tom, že palmový olej a olej z palmových jadier použitý pri výrobe vstupných látok pochádza z udržateľne obhospodarovaných plantáží
         K akceptovaným certifikátom patria certifikáty systému „Roundtable for Sustainable Palm Oil“ (RSPO, Okrúhly stôl pre udržateľný palmový olej.), ktorým sa zaručuje totožnosť, segregácia alebo materiálová bilancia, alebo akákoľvek rovnocenná alebo prísnejšia schéma udržateľnej výroby.
         Pri chemických derivátoch palmového oleja a oleji z palmových jadier stačia na preukázanie udržateľnosti systémy „book and claim“ alebo podobné systémy, ako napríklad certifikáty „GreenPalm“ alebo rovnocenné certifikáty, pričom je potrebné poskytnúť počet certifikátov GreenPalm nahlásený v ročných správach o pokroku (Annual Communications of Progress, ACOP) získaný alebo odpredaný počas najaktuálnejšieho obdobia obchodovania.

            Kritérium 5 – Látky, ktorých použitie je vylúčené alebo obmedzené

         a)   Špecifikované látky, ktorých použitie je vylúčené alebo obmedzené

         i)   Vylúčené látky

         V zložení produktu sa nesmú nachádzať tieto látky bez ohľadu na koncentráciu:

                     —

                     alkylfenoletoxyláty (APEOs) a iné alkylfenolové deriváty,

                     —

                     atranol,

                     —

                     chlóratranol,

                     —

                     kyselina dietyléntriamínpentaoctová (DTPA),

                     —

                     kyselina etyléndiamíntetraoctová (EDTA) a jej soli,

                     —

                     formaldehyd a jeho zlúčeniny, ktoré ho uvoľňujú (napr. 2-bromo-2-nitropropán-1,3-diol, 5-bromo-5-nitro-1,3-dioxán, hydroxymetylglycinan sodný, diazolidinyl urea), s výnimkou nečistôt formaldehydu v povrchovo aktívnych látkach, ktoré vychádzajú z polyalkoxy chemických látok, s koncentráciou do 0,010 hmotnostného % vo vstupnej látke,

                     —

                     glutáraldehyd,

                     —

                     4-(4-hydroxy-4-metylpentyl)cyklohex-3-énkarbaldehyd (HICC),

                     —

                     mikroplasty,

                     —

                     nanostriebro,

                     —

                     nitrované pižmá a polycyklické pižmá,

                     —

                     fosforečnany,

                     —

                     perfluórované alkyláty,

                     —

                     kvartérne amónne soli, ktoré nie sú ľahko biologicky odbúrateľné,

                     —

                     reaktívne zlúčeniny chlóru,

                     —

                     rodamín B,

                     —

                     hydroxymetylglycinan sodný,

                     —

                     triklozán,

                     —

                     3-jódprop-2-inyl-butylkarbamát.

            Posudzovanie a overovanie: Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, v ktorom potvrdí, že uvedené látky sa nenachádzajú v zložení produktu bez ohľadu na koncentráciu.
         ii)   Obmedzené látky

         Nasledujúce látky sa nesmú nachádzať v zložení produktu v koncentráciách vyšších, než je uvedené:

                     —

                     2-metyl-2H-izotiazol-3-ón: 0,0050 hmotnostného %,

                     —

                     1,2-benzizotiazol-3(2H)-ón: 0,0050 hmotnostného %,

                     —

                     5-chlór-2-metyl-4-izotiazolín-3-ón/2-metyl-4-izotiazolín-3-ón: 0,0015 hmotnostného %.

               Celkový obsah fosforu (P) vypočítaný ako elementárny P musí byť obmedzený na:

                     —

                     0,20 g/umytie v detergentoch určených do umývačiek riadu,

                     —

                     0,030 g/umytie v oplachovacích prostriedkoch.

               Vonné látky, na ktoré sa vzťahuje požiadavka vyhlásenia stanovená v nariadení (ES) č. 648/2004, nesmú byť prítomné v množstvách ≥ 0,010 hmotnostného % na látku.

            Posudzovanie a overovanie: Žiadateľ poskytne tieto dokumenty:

                     a)

                     ak sú použité izotiazolinóny, podpísané vyhlásenie o zhode, podľa potreby podložené vyhláseniami od dodávateľov, v ktorom potvrdí, že obsah použitých izotiazolinónov nepresahuje stanovené hraničné hodnoty;

                     b)

                     podpísané vyhlásenie o zhode, podľa potreby podložené vyhláseniami od dodávateľov, v ktorom potvrdí, že celkové množstvo elementárneho P nepresahuje stanovené hraničné hodnoty. Vyhlásenie musí byť podložené výpočtami o celkovom obsahu P v produkte;

                     c)

                     podpísané vyhlásenie o zhode, podľa potreby podložené vyhláseniami alebo dokumentáciou od dodávateľov, v ktorom potvrdí, že obsah prítomných vonných látok, na ktoré sa vzťahuje požiadavka vyhlásenia stanovená v nariadení (ES) č. 648/2004, nepresahuje stanovené hraničné hodnoty.

               b)   Nebezpečné látky

         i)   Finálny produkt

         Finálny produkt nesmie byť klasifikovaný a označený ako akútne toxický, toxický pre špecifický cieľový orgán, respiračný alebo kožný senzibilizátor, karcinogénny, mutagénny alebo toxický pre reprodukciu alebo nebezpečný pre vodné prostredie, podľa vymedzenia v prílohe I k nariadeniu (ES) č. 1272/2008a v súlade so zoznamom uvedeným v Tabuľke 2.
         ii)   Vstupné látky

         Produkt nesmie obsahovať vstupné látky v koncentrácii rovnej alebo vyššej ako 0,010 hmotnostného % vo finálnom produkte, ktoré spĺňajú kritériá na klasifikáciu ako toxické, nebezpečné pre vodné prostredie, respiračné alebo kožné senzibilizátory alebo ako karcinogénne, mutagénne či toxické pre reprodukciu podľa prílohy I k nariadeniu (ES) č. 1272/2008a v súlade so zoznamom v Tabuľke 2.
         V prípade prísnejších podmienok majú prednosť všeobecné alebo špecifické hraničné hodnoty koncentrácie stanovené v súlade s článkom 10 nariadenia (ES) č. 1272/2008.

            Tabuľka 2

            Obmedzené klasifikácie nebezpečnosti a ich kategorizácia

                     Akútna toxicita

                     Kategórie 1 a 2

                     Kategória 3

                     H300 Smrteľný po požití

                     H301 Toxický po požití

                     H310 Smrteľný pri kontakte s pokožkou

                     H311 Toxický pri kontakte s pokožkou

                     H330 Smrteľný pri vdýchnutí

                     H331 Toxický pri vdýchnutí

                     H304 Môže byť smrteľný po požití a vniknutí do dýchacích ciest

                     EUH070 Toxický pri kontakte s očami

                     Toxicita pre špecifický cieľový orgán

                     Kategória 1

                     Kategória 2

                     H370 Spôsobuje poškodenie orgánov

                     H371 Môže spôsobiť poškodenie orgánov

                     H372 Spôsobuje poškodenie orgánov pri dlhšej alebo opakovanej expozícii

                     H373 Môže spôsobiť poškodenie orgánov pri dlhšej alebo opakovanej expozícii

                     Respiračná a kožná senzibilizácia

                     Kategória 1A/1

                     Kategória 1B

                     H317 Môže vyvolať alergickú kožnú reakciu

                     H317 Môže vyvolať alergickú kožnú reakciu

                     H334 Pri vdýchnutí môže vyvolať alergiu alebo príznaky astmy, alebo dýchacie ťažkosti

                     H334 Pri vdýchnutí môže vyvolať alergiu alebo príznaky astmy, alebo dýchacie ťažkosti

                     Karcinogénny, mutagénny alebo toxický pre reprodukciu

                     Kategórie 1A a 1B

                     Kategória 2

                     H340 Môže spôsobovať genetické poškodenie

                     H341 Podozrenie, že spôsobuje genetické poškodenie

                     H350 Môže spôsobiť rakovinu

                     H351 Podozrenie, že spôsobuje rakovinu

                     H350i Vdychovanie môže spôsobiť rakovinu

                     H360F Môže poškodiť plodnosť

                     H361f Podozrenie z poškodzovania plodnosti.

                     H360D Môže poškodiť nenarodené dieťa

                     H361d Podozrenie z poškodzovania nenarodeného dieťaťa

                     H360FD Môže poškodiť plodnosť. Môže poškodiť nenarodené dieťa

                     H361fd Podozrenie z poškodzovania plodnosti. Podozrenie z poškodzovania nenarodeného dieťaťa

                     H360Fd Môže poškodiť plodnosť. Môže poškodiť nenarodené dieťa

                     H362 Môže spôsobiť poškodenie u dojčených detí

                     H360Df Môže poškodiť nenarodené dieťa. Podozrenie z poškodzovania plodnosti

                     Nebezpečný pre vodné prostredie

                     Kategórie 1 a 2

                     Kategórie 3 a 4

                     H400 Veľmi toxický pre vodné organizmy

                     H412 Škodlivý pre vodné organizmy, s dlhodobými účinkami

                     H410 Veľmi toxický pre vodné organizmy, s dlhodobými účinkami

                     H413 Môže mať dlhodobé škodlivé účinky na vodné organizmy

                     H411 Toxický pre vodné organizmy, s dlhodobými účinkami

                     Nebezpečný pre ozónovú vrstvu

                     H420 Nebezpečný pre ozónovú vrstvu

               Toto kritérium sa nevzťahuje na vstupné látky, na ktoré sa vzťahuje článok 2 ods. 7 písm. a) a b) nariadenia (ES) č. 1907/2006, v ktorých sa stanovujú kritériá vyňatia látok v prílohách IV a V k uvedenému nariadeniu z uplatňovania požiadaviek týkajúcich sa registrácie, následného užívateľa a hodnotenia. Na určenie toho, či sa takéto vyňatie uplatňuje, žiadateľ preverí všetky vstupné látky prítomné v koncentrácii vyššej ako 0,010 hm. %.
         Látky a zmesi uvedené v Tabuľke 3, sú vyňaté z bodu b) ii) kritéria 5.

            Tabuľka 3

            Látky, na ktoré sa vzťahujú výnimky

                     Látka

                     Výstražné upozornenie

                     Povrchovo aktívne látky

                     H400 Veľmi toxický pre vodné organizmy

                     H412 Škodlivý pre vodné organizmy, s dlhodobými účinkami

                     Subtilizín

                     H400 Veľmi toxický pre vodné organizmy

                     H411 Toxický pre vodné organizmy, s dlhodobými účinkami

                     Enzýmy (*2)

                     H317 Môže vyvolať alergickú kožnú reakciu

                     H334 Pri vdýchnutí môže vyvolať alergiu alebo príznaky astmy, alebo dýchacie ťažkosti

                     NTA ako nečistota v MGDA a GLDA (*3)

                     H351 Podozrenie, že spôsobuje rakovinu

            Posudzovanie a overovanie: Žiadateľ preukáže splnenie tohto kritéria v prípade finálneho produktu a všetkých vstupných látok, ktoré sa vo finálnom produkte vyskytujú v koncentrácii vyššej ako 0,010 hmotnostného %. Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, alebo KBÚ, ktorými potvrdí, že žiadna z týchto látok – vo forme a fyzickom stave, v akom sa vyskytuje v produkte – nespĺňa kritéria klasifikácie podľa jedného alebo viacerých výstražných upozornení uvedených v Tabuľke 2.
         Pri látkach uvedených v prílohách IV a V k nariadeniu (ES) č. 1907/2006, na ktoré sa podľa článku 2 ods. 7 písm. a) a b) uvedeného nariadenia nevzťahuje povinnosť registrácie, je na splnenie tohto kritéria postačujúce vyhlásenie žiadateľa určené na tento účel.
         Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, alebo KBÚ, ktorými potvrdí výskyt vstupných látok, ktoré spĺňajú podmienky na udelenie výnimky.
         c)   Látky vzbudzujúce veľmi veľké obavy (SVHC)

         Finálny produkt nesmie obsahovať žiadne vstupné látky, ktoré boli identifikované v súlade s postupom opísaným v článku 59 ods. 1 nariadenia (EÚ) č. 1907/2006, ktorým sa stanovuje zoznam látok odporúčaných na zahrnutie do zoznamu látok vzbudzujúcich veľmi veľké obavy.

            Posudzovanie a overovanie: Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, alebo KBÚ, ktorými potvrdí, že v produkte nie sú prítomné žiadne látky odporúčané na zahrnutie do zoznamu látok vzbudzujúcich veľmi veľké obavy.
         Musí sa uviesť odkaz na zoznam látok vzbudzujúcich veľmi veľké obavy, ktorý je aktuálny k dátumu podania žiadosti.
         d)   Vonné látky

         Akékoľvek vstupné látky pridané do produktu ako vonné látky musia byť vyrobené podľa kódexu postupov Medzinárodnej asociácie pre vonné látky (International Fragrance Association – IFRA) (5) a podľa tohto kódexu sa musí s nimi aj zaobchádzať. Výrobca sa musí riadiť odporúčaniami noriem IFRA, ktoré sa týkajú zákazu, obmedzenia používania a špecifických kritérií čistoty látok.

            Posudzovanie a overovanie: Dodávateľ, prípadne výrobca vonnej látky poskytne podpísané vyhlásenie o zhode.
         e)   Konzervačné látky

                     i)

                     Produkt môže obsahovať len konzervačné látky na jeho konzervovanie, a to v dávke primeranej výhradne na tento účel. Táto podmienka sa nevzťahuje na povrchovo aktívne látky, ktoré takisto môžu mať biocídne vlastnosti.

                     ii)

                     Produkt môže obsahovať konzervačné látky za predpokladu, že nie sú bioakumulatívne. Konzervačná látka sa považuje za nebioakumulatívnu, ak je BFC < 100 alebo ak je log Kow < 3,0. Ak sú k dispozícii obe hodnoty (BCF aj log Kow), použije sa najvyššia nameraná hodnota BCF.

                     iii)

                     Je zakázané vyhlasovať alebo tvrdiť na obale alebo akýmkoľvek iným spôsobom oznamovať, že produkt má antimikrobiálny či dezinfekčný účinok.

            Posudzovanie a overovanie: Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, a spolu s ním KBÚ každej pridanej konzervačnej látky, ako aj informácie o jej hodnotách BCF alebo log Kow. Žiadateľ poskytne aj grafický návrh obalu.
         f)   Farbivá

         Farbivá použité v produkte nesmú byť bioakumulatívne.
         Farbivo sa považuje za nebioakumulatívne, ak je BFC < 100 alebo ak je log Kow < 3,0. Ak sú k dispozícii obe hodnoty (BCF aj log Kow), použije sa najvyššia nameraná hodnota BCF. V prípade farbív schválených na použitie v potravinách nie je potrebné doložiť dokumentáciu o bioakumulatívnom potenciáli.

            Posudzovanie a overovanie: Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, a spolu s ním KBÚ každého pridaného farbiva, ako aj informácie o jeho hodnotách BCF alebo log Kow, prípadne dokumentáciu potvrdzujúcu, že ide o farbivo schválené na použitie v potravinách.
         g)   Enzýmy

         Môžu sa používať iba zapuzdrené enzýmy (v tuhej forme) a tekuté enzýmy/suspenzie.

            Posudzovanie a overovanie: Žiadateľ poskytne podpísané vyhlásenie o zhode, podľa potreby podložené vyhláseniami od dodávateľov, a spolu s ním KBÚ každého pridaného enzýmu.

            Kritérium 6 –Obal

         a)   Pomer hmotnosť/úžitok (WUR)

         Pomer hmotnosť/úžitok (WUR) produktu sa vypočítava len za primárny obal a jeho hodnota nesmie presiahnuť tieto hodnoty určené pre referenčnú dávku.

                     Typ produktu

                     WUR
                     (g/umytie)

                     Detergenty určené do umývačiek riadu

                     2,4

                     Oplachovacie prostriedky

                     1,5

               Táto požiadavka sa nevzťahuje na primárne obaly, ktoré sú viac ako z 80 % vyrobené z recyklovaných materiálov.

            Posudzovanie a overovanie: Žiadateľ poskytne výpočet WUR produktu. V prípade, že sa výrobok predáva v rôznych obaloch (t. j. v rozdielnych objemoch), výpočet je potrebné predložiť za každú veľkosť obalu, ktorému sa má udeliť environmentálna značka EÚ.
         WUR sa vypočíta takto:

            WUR = Σ ((W
            i + U
            i)/(D
            i * R
            i))
         kde:

                     Wi

                     :

                     hmotnosť g) primárneho obalu i);

                     Ui

                     :

                     hmotnosť g) nerecyklovaného obalu od spotrebiteľov v primárnom obale i). Ui = Wi, pokiaľ žiadateľ nedokáže opak;

                     Di

                     :

                     počet referenčných dávok obsiahnutých v primárnom obale i);

                     Ri

                     :

                     index opätovného naplnenia obalu Ri = 1 (obal nemožno opätovne použiť na ten istý účel) alebo Ri = 2 (ak žiadateľ preukáže, že obalový komponent možno opätovne použiť na ten istý účel a predávajú sa k nemu náhradné náplne).

               Žiadateľ poskytne podpísané vyhlásenie o zhode s informáciou o obsahu recyklovaného materiálu od spotrebiteľov, ako aj príslušnú dokumentáciu. Obal sa považuje za recyklovaný od spotrebiteľov, ak sa suroviny použité na jeho výrobu získali od výrobcov obalov na stupni distribúcie alebo stupni spotrebiteľa.
         b)   Dizajn vhodný na recykláciu

         Plastové obaly musia byť navrhnuté tak, aby umožňovali účinnú recykláciu bez potenciálnych kontaminantov a nekompatibilných materiálov, ktoré sú známe tým, že bránia triedeniu alebo opätovnému spracovaniu, prípadne znižujú kvalitu recyklátu. Etiketa či zmršťovacia fólia (tzv. shrink sleeve), uzáver, prípadne izolačné vrstvy nesmú samostatne ani v kombinácii obsahovať materiály a zložky uvedené v Tabuľke 4. Táto požiadavka sa nevzťahuje na pumpovacie mechanizmy (vrátane sprejov).

            Tabuľka 4

            Materiály a zložky vylúčené z obalových prvkov

                     Obalový prvok

                     Vylúčené materiály a zložky (*4)

                     Etiketa alebo zmršťovacia fólia

                                 —

                                 PS etiketa alebo zmršťovacia fólia v kombinácii s PET, PP alebo HDPE fľašou

                                 —

                                 PVC etiketa alebo zmršťovacia fólia v kombinácii s PET, PP alebo HDPE fľašou

                                 —

                                 PETG etiketa alebo zmršťovacia fólia v kombinácii s PET fľašou

                                 —

                                 akékoľvek iné plastové materiály pre zmršťovacie fólie/etikety s hustotou > 1 g/cm3použité spolu s PET fľašou

                                 —

                                 akékoľvek iné plastové materiály pre zmršťovacie fólie/etikety s hustotou < 1 g/cm3použité spolu s PP alebo HDPE fľašou

                                 —

                                 etikety alebo zmršťovacie fólie, ktoré sú pokovované alebo sú privarené k obalu (technológiou IML – in mould labelling)

                     Uzáver

                                 —

                                 PS uzáver v kombinácii s PET, HDPE alebo PP fľašou

                                 —

                                 PVC uzáver v kombinácii s PET, PP alebo HDPE fľašou

                                 —

                                 PETG uzávery alebo uzavieracie materiály s hustotou < 1 g/cm3 v kombinácii s PET fľašou

                                 —

                                 uzávery z kovu, skla alebo EVA, ktoré sa nedajú jednoducho oddeliť od fľaše

                                 —

                                 uzávery zo silikónu (výnimku tvoria silikónové uzávery s hustotou < 1 g/cm3 v kombinácii s PET fľašou a silikónové uzávery s hustotou > 1 g/cm3 v kombinácii s PEHD alebo PP fľašou)

                                 —

                                 kovové fólie alebo plomby, ktoré zostávajú na fľaši alebo na jej uzávere po otvorení produktu

                     Izolačné vrstvy

                     polyamid, funkčné polyolefíny, pokovovanie a ochrana proti účinkom svetla

            Posudzovanie a overovanie: Žiadateľ poskytne podpísané vyhlásenie o zhode, v ktorom špecifikuje zloženie materiálov použitých v obale vrátane nádob, etikiet alebo zmršťovacích fólií, nálepiek, uzáverov a izolačných vrstiev, spolu s fotografiami alebo technickými výkresmi primárneho obalu.

            Kritérium 7 – Funkčná spôsobilosť

         Produkt musí mať primeranú čistiacu účinnosť pri najnižšej teplote a dávke odporúčanej výrobcom pri príslušnej tvrdosti vody podľa najaktuálnejšej štandardnej skúšky IKW (6) alebo najaktuálnejšej normy EN 50242/EN 60436, ako boli upravené v dokumente „Rámcová prevádzková skúška detergentov určených do umývačiek riadu“, ktorý je k dispozícii na webovom sídle environmentálnej značky EÚ (7).

            Posudzovanie a overovanie: Žiadateľ poskytne dokumentáciu, ktorá potvrdzuje, že produkt bol skúšaný za podmienok stanovených v štandardnej skúške IKW alebo rámcovej skúške a že dosiahnuté výsledky preukázali aspoň minimálnu požadovanú čistiacu účinnosť. Žiadateľ takisto predloží dokumentáciu, ktorá potvrdzuje splnenie laboratórnych požiadaviek uvedených v príslušných harmonizovaných normách pre skúšobné a kalibračné laboratóriá, ak je to potrebné.
         Možno použiť rovnocennú skúšku účinnosti v prípade, že jej rovnocennosť posúdil a uznal príslušný orgán.

            Kritérium 8 –Informácie pre používateľa

         K produktu musia byť priložené pokyny na správne používanie, aby sa maximalizovala účinnosť výrobku, minimalizovala produkcia odpadu, znižovalo znečistenie vody a šetrili sa zdroje. Pokyny majú byť dobre čitateľné alebo majú obsahovať grafické znázornenia či ikony a majú zahŕňať nasledujúce informácie:
         a)   Pokyny na dávkovanie

         Žiadateľ musí podniknúť vhodné kroky s cieľom pomôcť spotrebiteľovi dodržať odporúčané dávkovanie: poskytne mu pokyny na dávkovanie a vhodný systém dávkovania (napr. vrchnáky).
         Pokyny na dávkovanie musia obsahovať informácie o odporúčanej dávke na štandardné umytie.
         b)   Informácie o zneškodňovaní obalu

         Na primárnom obale sa musia uvádzať informácie o opätovnom použití, recyklácii a správnom zneškodňovaní obalu.
         c)   Environmentálne informácie

         Na primárnom obale musí byť uvedený text, ktorý informuje o dôležitosti použitia správnej dávky a najnižšej odporúčanej teploty s cieľom minimalizovať spotrebu energie a vody a znižovať znečistenie vody.

            Posudzovanie a overovanie: Žiadateľ poskytne podpísané vyhlásenie o zhode spolu so vzorkou etikety produktu.

            Kritérium 9 – Informácie uvedené na environmentálnej značke EÚ

         Logo musí byť viditeľné a čitateľné. Na produkte sa musí uvádzať registračné číslo/číslo licencie environmentálnej značky EÚ, ktoré musí byť čitateľné a zreteľne viditeľné.
         Žiadateľ môže na etikete uviesť aj voliteľné textové pole, s týmto textom:

                     —

                     Obmedzený vplyv na vodné prostredie.

                     —

                     Obmedzený obsah nebezpečných látok.

                     —

                     Skúšaný na čistiacu účinnosť.

            Posudzovanie a overovanie: Žiadateľ poskytne podpísané vyhlásenie o zhode spolu so vzorkou etikety produktu alebo grafickým návrhom obalu, na ktorom je umiestnená environmentálna značka EÚ, spolu s podpísaným vyhlásením o zhode.

            (1)  Nariadenie Európskeho parlamentu a Rady (ES) č. 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93 (Ú. v. EÚ L 218, 13.8.2008, s. 30).

            (2)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).

            (*1)  „bez limitu“ znamená: bez ohľadu na koncentráciu všetky zámerne pridané látky, vedľajšie produkty a nečistoty pochádzajúce zo surovín (analytický detekčný limit)

            N/A: neuplatňuje sa

            (3)  Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).

            (4)  Látka sa považuje za nebioakumulatívnu, ak je BFC < 100 alebo ak je log Kow < 3,0. Ak sú k dispozícii obe hodnoty (BCF aj log Kow), použije sa najvyššia nameraná hodnota BCF.

            (*2)  Vrátane stabilizačných látok a iných pomocných látok v prípravkoch.

            (*3)  V koncentráciách nižších ako 0,2 % v surovine, pokiaľ je celková koncentrácia vo finálnom produkte nižšia ako 0,10 %.

            (5)  K dispozícii na webovom sídle IFRA: http://www.ifraorg.org.

            (*4)  EVA – etylénvinylacetát, HDPE – polyetylén s vysokou hustotou, PET – polyetyléntereftalát, PETG – polyetyléntereftalát-glykol – modifikovaný, PP – polypropylén, PS – polystyrén, PVC – polyvinylchlorid.

            (6)  K dispozícii na http://www.ikw.org/fileadmin/content/downloads/Haushaltspflege/HP_DishwasherA_B_e.pdf.

            (7)  [Adresa URL protokolu na webovom sídle environmentálnej značky EÚ bude pridaná neskôr – v súčasnosti sa všetky navrhované protokoly nachádzajú v technickej správe].


title: Mobilizácia Fondu solidarity EÚ Uznesenie Európskeho parlamentu z  11. marca 2009 o návrhu rozhodnutia Európskeho parlamentu a Rady o mobilizácii Fondu solidarity EÚ podľa bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (KOM(2009)0023 – C6-0040/2009 – 2009/2007(ACI))#PRÍLOHA

text:
               1.4.2010

               SK

               Úradný vestník Európskej únie

               CE 87/334

         Streda 11. marca 2009Mobilizácia Fondu solidarity EÚ
   P6_TA(2009)0103
   Uznesenie Európskeho parlamentu z 11. marca 2009 o návrhu rozhodnutia Európskeho parlamentu a Rady o mobilizácii Fondu solidarity EÚ podľa bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (KOM(2009)0023 – C6-0040/2009 – 2009/2007(ACI))
   2010/C 87 E/51

      Európsky parlament,
   so zreteľom na návrh Komisie pre Európsky parlament a Rade (KOM(2009)0023 – C6-0040/2009),
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1) a najmä na jej bod 26,
   so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (2),
   so zreteľom na spoločné vyhlásenie Európskeho parlamentu, Rady a Komisie o Fonde solidarity EÚ prijaté na zmierovacom zasadnutí 17. júla 2008,
   so zreteľom na správu Výboru pre rozpočet a stanovisko Výboru pre regionálny rozvoj (A6-0106/2009),

               1.

               schvaľuje rozhodnutie, ktoré je v prílohe k tomuto uzneseniu;

               2.

               poveruje svojho predsedu, aby spolu s predsedom Rady podpísal rozhodnutie a zabezpečil jeho uverejnenie v Úradnom vestníku Európskej únie;

               3.

               poveruje svojho predsedu, aby toto uznesenie a jeho prílohou postúpil Rade a Komisii.

      (1)  Ú. v. EÚ C 139, 14.6.2006, s. 1.

      (2)  Ú. v. ES L 311, 14.11.2002, s. 3.

      Streda 11. marca 2009PRÍLOHA

         ROZHODNUTIE EURÓPSKEHO PARLAMENTU A RADY
         z 11. marca 2009
         o mobilizácii Fondu solidarity EÚ podľa bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
         EURÓPSKY PARLAMENT A RADA EURÓPSKEJ ÚNIE,
         so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1) a najmä na jej bod 26,
         so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (2), a najmä na jeho článok 4 ods. 3,
         so zreteľom na návrh Komisie,
         keďže:

                     (1)

                     Európska únia zriadila Fond solidarity Európskej únie (ďalej len „fond“), aby prejavila solidaritu s obyvateľmi regiónov postihnutých prírodnými katastrofami.

                     (2)

                     Medziinštitucionálna dohoda zo 17. mája 2006 umožňuje mobilizáciu fondu v rámci ročného stropu vo výške 1 miliardy EUR.

                     (3)

                     Nariadenie (ES) č. 2012/2002 obsahuje ustanovenia, podľa ktorých je možné fond mobilizovať.

                     (4)

                     Rumunsko predložilo žiadosť o mobilizáciu fondu v súvislosti s prírodnou katastrofou spôsobenou povodňami. Táto žiadosť podľa Komisie spĺňa podmienky stanovené v článku 2 nariadenia (ES) č. 2012/2002, a preto Komisia navrhuje schválenie príslušných rozpočtových prostriedkov,

               ROZHODLI TAKTO:
         Článok 1
         V rámci všeobecného rozpočtu Európskej únie na rozpočtový rok 2009 sa mobilizuje Fond solidarity Európskej únie s cieľom poskytnúť prostriedky vo výške 11 785 377 EUR vo viazaných a platobných rozpočtových prostriedkoch.
         Článok 2
         Toto rozhodnutie sa uverejní v Úradnom vestníku Európskej únie.

            V Štrasburgu 11. marca 2009

                  Za Európsky parlament

                  predseda

                  Za Radu

                  predseda

         (1)  Ú. v. EÚ C 139, 14.6.2006, s. 1.

         (2)  Ú. v. ES L 311, 14.11.2002, s. 3.


title: 2005/94/ES, Euratom: Rozhodnutie Komisie z 3. februára 2005, ktorým sa mení a dopĺňa rozhodnutie 2001/844/ES, ESUO, Euratom

text:
               4.2.2005

               SK

               Úradný vestník Európskej únie

               L 31/66

      ROZHODNUTIE KOMISIE

   z 3. februára 2005,
   ktorým sa mení a dopĺňa rozhodnutie 2001/844/ES, ESUO, Euratom
   (2005/94/ES, Euratom)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 218 ods. 2,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 131,
   so zreteľom na Zmluvu o Európskej únii, a najmä na jej článok 28 ods. 1 a článok 41 ods. 1,
   keďže:

               (1)

               Bezpečnostný systém Komisie je založený na princípoch stanovených v rozhodnutí Rady 2001/264/ES z 19. marca 2001, prijímajúcom bezpečnostné nariadenia Rady (1) s cieľom zabezpečiť hladký priebeh rozhodovacieho procesu Únie

               (2)

               Ustanovenia Komisie o bezpečnosti sú obsiahnuté v prílohe k rozhodnutiu Komisie 2001/844/ES, ESUO, Euratom z 29. novembra 2001, ktorým sa mení a dopĺňa jej rokovací poriadok (2).

               (3)

               Dodatok 1 k Bezpečnostným predpisom, ktoré sú pripojené k uvedeným ustanoveniam, obsahuje tabuľku zodpovedajúcich národných úrovní bezpečnostného utajenia.

               (4)

               Dňa 16. apríla 2003 podpísala Česká republika, Estónsko, Cyprus, Lotyšsko, Litva, Maďarsko, Poľsko, Slovinsko a Slovensko Zmluvu o pristúpení k Európskej únii (3). Dodatok 1 k Bezpečnostným predpisom by mal byť zmenený a doplnený tak, aby zahŕňal aj uvedené štáty.

               (5)

               Európska únia podpísala 14. marca 2003 dohodu (4) so Severoatlantickou alianciou (NATO) o bezpečnosti informácií. Preto je potrebné uviesť dodatok 1 k Bezpečnostným predpisom do súladu s úrovňami utajenia NATO.

               (6)

               Vo Francúzsku a Holandsku došlo k zmene právnych predpisov týkajúcich sa utajenia.

               (7)

               V záujme prehľadnosti by mal byť dodatok 1 k Bezpečnostným predpisom nahradený.

               (8)

               Zároveň by mala byť príloha k rozhodnutiu Komisie 2001/844/ES, ESUO, Euratom opravená tak, aby sa zabezpečilo jednotné používanie štyroch výrazov utajenia vo všetkých jazykových verziách,

         ROZHODLA TAKTO:
   Článok 1
   Dodatok 1 k Bezpečnostným predpisom, obsiahnutý v prílohe k rozhodnutiu 2001/844/ES, ESUO, Euratom sa nahrádza textom, ktorý je uvedený v prílohe k tomuto rozhodnutiu.
   Článok 2
   Príloha k rozhodnutiu 2001/844/ES, ESUO, Euratom sa opravuje tak, že štyri výrazy utajenia sa vo všetkých jazykových verziách náležite nahrádzajú nasledujúcimi výrazmi, ktoré sa vždy píšu s veľkými písmenami:

               —

               „RESTREINT UE“,

               —

               „CONFIDENTIEL UE“,

               —

               „SECRET UE“,

               —

               „TRES SECRET UE/EU TOP SECRET“.

         Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 3. februára 2005

            Za Komisiu

         Siim KALLAS

            podpredseda

      (1)  Ú. v. ES L 101, 11.4.2001, s. 1. Rozhodnutie naposledy zmenené a doplnené rozhodnutím 2004/194/ES (Ú. v. EÚ L 63, 28.2.2004, s. 48).

      (2)  Ú. v. ES L 317, 3.12.2001, s. 1.

      (3)  Ú. v. EÚ L 236, 23.9.2003, s. 17.

      (4)  Ú. v. EÚ L 80, 27.3.2003, s. 36.

      PRÍLOHA

            „Dodatok 1
            POROVNANIE NÁRODNÝCH BEZPEČNOSTNÝCH UTAJENÍ

                        Utajenie EÚ

                        TRES SECRET UE/EU TOP SECRET

                        SECRET UE

                        CONFIDENTIEL UE

                        RESTREINT UE

                        Utajenie ZEÚ

                        FOCAL TOP SECRET

                        WEU SECRET

                        WEU CONFIDENTIAL

                        WEU RESTRICTED

                        Utajenie Euratom

                        EURA TOP SECRET

                        EURA SECRET

                        EURA CONFIDENTIAL

                        EURA RESTRICTED

                        Utajenie NATO

                        COSMIC TOP SECRET

                        NATO SECRET

                        NATO CONFIDENTIAL

                        NATO RESTRICTED

                        Belgicko

                        Très Secret

                        Secret

                        Confidentiel

                        Diffusion restreinte

                        Zeer Geheim

                        Geheim

                        Vertrouwelijk

                        Beperkte Verspreiding

                        Česká republika

                        Přísně tajné

                        Tajné

                        Důvěrné

                        Vyhrazené

                        Dánsko

                        Yderst hemmeligt

                        Hemmeligt

                        Fortroligt

                        Til tjenestebrug

                        Nemecko

                        Streng geheim

                        Geheim

                        VS (1) — Vertraulich

                        VS — Nur für den Dienstgebrauch

                        Estónsko

                        Täiesti salajane

                        Salajane

                        Konfidentsiaalne

                        Piiratud

                        Grécko

                        Άκρως Απόρρητο

                        Απόρρητο

                        Εμπιστευτικό

                        Περιορισμένης Χρήσης

                        Abr: ΑΑΠ

                        Abr: (ΑΠ)

                        Αbr: (ΕΜ)

                        Abr: (ΠΧ)

                        Španielsko

                        Secreto

                        Reservado

                        Confidencial

                        Difusión Limitada

                        Francúzsko

                        Très Secret Défense (2)

                        Secret Défense

                        Confidentiel Défense

                        Írsko

                        Top Secret

                        Secret

                        Confidential

                        Restricted

                        Taliansko

                        Segretissimo

                        Segreto

                        Riservatissimo

                        Riservato

                        Cyprus

                        Άκρως Απόρρητο

                        Απόρρητο

                        Εμπιστευτικό

                        Περιορισμένης Χρήσης

                        Lotyšsko

                        Sevišķi slepeni

                        Slepeni

                        Konfidenciāli

                        Dienesta vajadzībām

                        Litva

                        Visiškai slaptai

                        Slaptai

                        Konfidencialiai

                        Riboto naudojimo

                        Luxembursko

                        Très Secret

                        Secret

                        Confidentiel

                        Diffusion restreinte

                        Maďarsko

                        Szigorúan titkos !

                        Titkos !

                        Bizalmas !

                        Korlátozott terjesztésű !

                        Malta

                        L-Ghola Segretezza

                        Sigriet

                        Kunfidenzjali

                        Ristrett

                        Holandsko

                        Stg (3). Zeer Geheim

                        Stg. Geheim

                        Stg. Confidentieel

                        Departementaalvertrouwelijk

                        Rakúsko

                        Streng Geheim

                        Geheim

                        Vertraulich

                        Eingeschränkt

                        Poľsko

                        Ściśle Tajne

                        Tajne

                        Poufne

                        Zastrzeżone

                        Portugalsko

                        Muito Secreto

                        Secreto

                        Confidencial

                        Reservado

                        Slovinsko

                        Strogo tajno

                        Tajno

                        Zaupno

                        SVN Interno

                        Slovensko

                        Prísne tajné

                        Tajné

                        Dôverné

                        Vyhradené

                        Fínsko

                        Erittäin salainen

                        Erittäin salainen

                        Salainen

                        Luottamuksellinen

                        Švédsko

                        Kvalificerat hemlig

                        Hemlig

                        Hemlig

                        Hemlig

                        Spojené kráľovstvo

                        Top Secret

                        Secret

                        Confidential

                        Restricted“

         (1)  VS = Verschlusssache.

         (2)  Utajenie Trés Secret Défense, ktoré sa vzťahuje na prioritné otázky vlády, možno zmeniť len na základe oprávnenia predsedu vlády.

         (3)  Stg = staatsgeheim.


title: 2008/197/ES: Rozhodnutie Rady z  18. februára 2008 o uzavretí Dohody medzi Európskym spoločenstvom a Paraguajskou republikou o určitých aspektoch leteckých dopravných služieb

text:
               5.3.2008

               SK

               Úradný vestník Európskej únie

               L 60/31

      ROZHODNUTIE RADY

   z 18. februára 2008
   o uzavretí Dohody medzi Európskym spoločenstvom a Paraguajskou republikou o určitých aspektoch leteckých dopravných služieb
   (2008/197/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s článkom 300 ods. 2 prvým pododsekom prvou vetou a článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu,
   keďže:

               (1)

               Rada 5. júna 2003 poverila Komisiu, aby začala rokovania s tretími krajinami o nahradení určitých ustanovení v platných dvojstranných dohodách dohodou so Spoločenstvom.

               (2)

               Komisia prerokovala v mene Spoločenstva dohodu s vládou Paraguajskej republiky o určitých aspektoch leteckých dopravných služieb (ďalej len „dohoda“) v súlade s mechanizmami a smernicami v prílohe k rozhodnutiu Rady, ktorým sa Komisia poveruje začať rokovania s tretími krajinami o nahradení určitých ustanovení v platných dvojstranných dohodách dohodou so Spoločenstvom.

               (3)

               Dohoda bola podpísaná v mene Európskeho spoločenstva s výhradou jej možného neskoršieho uzavretia, v súlade s rozhodnutím Rady 2007/323/ES (1).

               (4)

               Dohoda by sa mala schváliť,

         ROZHODLA TAKTO:
   Článok 1
   Týmto sa v mene Spoločenstva schvaľuje Dohoda medzi Európskym spoločenstvom a Paraguajskou republikou o určitých aspektoch leteckých dopravných služieb.
   Článok 2
   Predseda Rady sa poveruje určiť osobu splnomocnenú vydať oznámenie podľa článku 8 ods. 1 dohody.

      V Bruseli 18. februára 2008

            Za Radu

            predseda

         D. RUPEL

      (1)  Ú. v. EÚ L 122, 11.5.2007, s. 30.


title: Rozhodnutie Rady (EÚ) 2015/2360 zo 16. decembra 2015, ktorým sa vymenúva grécky člen a grécky náhradník Výboru regiónov

text:
               17.12.2015

               SK

               Úradný vestník Európskej únie

               L 331/28

         ROZHODNUTIE RADY (EÚ) 2015/2360
   zo 16. decembra 2015,
   ktorým sa vymenúva grécky člen a grécky náhradník Výboru regiónov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh gréckej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia mandátu sa 10. decembra 2015 uvoľnilo miesto člena Výboru regiónov, na základe čoho bol navrhnutý pán Dimitrios KALOGEROPOULOS (politically accountable to the Municipal Council of Maroussi).

               (3)

               V dôsledku skončenia funkčného obdobia pána Panagiotisa KATSIVELASA sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2020, sa do Výboru regiónov vymenúvajú:

               a)

               za člena:

                           —

                           pán Dimitrios KALOGEROPOULOS, Politically accountable to the Municipal Council of Palaio Faliro (zmena mandátu),

                     a

               b)

               za náhradníka:

                           —

                           pán Georgios PATOULIS, Mayor of Maroussi.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 16. decembra 2015

            Za Radu

            predsedníčka

         C. DIESCHBOURG

      (1)  Ú. v. EÚ L 20, 27.1.2015, s. 42.

      (2)  Ú. v. EÚ L 31, 7.2.2015, s. 25.

      (3)  Ú. v. EÚ L 159, 25.6.2015, s. 70.